APSTIPRINĀTS

SIA “Rīgas nami”

…………………..

**SIA “Rīgas nami”**

**KORPORATĪVĀS PĀRVALDĪBAS ZIŅOJUMS**

**PAR 2024. GADU**

Rīga, 2025

**Saturs**

[**Valdes paziņojums** 3](#_Toc133413389)

[**Pārvaldības struktūra** 4](#_Toc133413390)

**SIA “**[**Rīgas nami” stratēģija** 5](#_Toc133413391)

[**Iekšējā kultūra un ētiska uzvedība** 6](#_Toc133413392)

[**Iekšējās kontroles sistēma, risku vadība un iekšējais audits** 6](#_Toc133413393)

[**Ārējais revidents** 8](#_Toc133413394)

[**Padomes locekļu ievēlēšana** 8](#_Toc133413395)

[**Padomes un valdes atalgojuma noteikšanas principi** 10](#_Toc133413396)

[**Padomes darba organizēšana un lēmumu pieņemšana** 11](#_Toc133413397)

[**Interešu konflikta novēršana** 12](#_Toc133413398)

[**Dalībnieku sapulce** 12](#_Toc133413399)

[**Uzņēmuma darbības caurskatāmība** 14](#_Toc133413400)

# **Valdes paziņojums**

SIA “Rīgas nami” Korporatīvās pārvaldības ziņojums par 2024. gadu (turpmāk – Ziņojums) sagatavots, pamatojoties uz Publiskas personas kapitāla daļu un kapitālsabiedrību pārvaldības likuma (turpmāk - Kapitālsabiedrību pārvaldības likums) 58.1 pantu. Ziņojums tiek publicēts vienlaicīgi ar SIA “Rīgas nami” 2024. gada revidēto finanšu pārskatu un ir pieejams SIA “Rīgas nami” mājaslapā www.rigasnami.lv.

SIA “Rīgas nami” (turpmāk tekstā – Rīgas nami, Sabiedrība vai uzņēmums) arī līdz šim ir veikusi nozīmīgas darbības, lai ieviestu un īstenotu korporatīvās pārvaldības principus visās darbības jomās un uzņēmuma organizatoriskās struktūras līmeņos.

2024. gadā tika pārskatītas un aktualizētas būtiskās uzņēmuma politikas, kā arī izstrādātas Darījumu partneru izpētes un sankciju risku pārvaldības, Dažādības, Godīgas konkurences īstenošanas politikas, kas pilnībā atbilst Tieslietu ministrijas Konsultatīvās padomes izstrādātā Korporatīvās pārvaldības kodeksa “Labas korporatīvās pārvaldības ieteikumi Latvijā” (2020) (turpmāk – Kodekss) rekomendācijām.


Katram no 17 Kodeksā minētajiem korporatīvās pārvaldības principiem ir noteikti kritēriji, kas palīdz novērtēt, vai princips ir ievērots. Principi tiek piemēroti Rīgas nami darbībā, un 2024.gadā uzņēmums ir pilnībā ievērojis visus no tiem – princips ir ievērots, ja uzņēmums izpilda visus principam izvirzītos kritērijus.

Atbilstoši Kodeksā minētajam saskaņā ar Kapitālsabiedrību pārvaldības likuma 58.1 pantu un tā Pārejas noteikumu 33. punktu Sabiedrība ir sagatavojusi trešo Korporatīvās pārvaldības ziņojumu. Ziņojumā tiek sniegta informācija arī par tiem principiem, kuri atbilst daļēji, kā arī tiem kritērijiem, kas nav tieši attiecināmi uz uzņēmumu, skaidrojot apstākļus vai normatīvo regulējumu, kas to pamato.

Rīgas nami korporatīvā pārvaldība kā pasākumu kopums veicina uzņēmuma darbības mērķu sasniegšanu un darbības uzraudzību un uzskatāma par ļoti būtisku labas pārvaldības instrumentu, ko Rīgas nami turpinās pilnveidot arī turpmāk.

# **Pārvaldības struktūra**

Rīgas nami ir 100 % Rīgas valstspilsētas pašvaldībai piederoša kapitālsabiedrība, kura nodrošina pašvaldības deleģētos uzdevumus nekustamo īpašumu pārvaldības un attīstības jomās. Sabiedrības pārvaldi īsteno dalībnieku sapulce, kuras funkcijas pilda kapitāla daļu turētāja pārstāvis – Rīgas pilsētas izpilddirektors, Rīgas nami padome un valde.



Rīgas nami korporatīvās pārvaldības sistēma ietver attiecību kopumu starp uzņēmuma kapitāla daļu turētāja pārstāvi, valdi, padomi un Rīgas valstspilsētas pašvaldībai piederošo kapitāla daļu pārvaldībā iesaistītām institūcijām. Saskaņā ar Rīgas valstspilsētas pašvaldībai piederošo kapitāla daļu un kapitālsabiedrību pārvaldības kārtību[[1]](#footnote-2), Rīgas nami korporatīvās pārvaldības institucionālajā sistēmā Sabiedrības dalībnieku pārstāv Rīgas dome, Rīgas domes Pilsētas īpašuma komiteja, kapitāla daļu turētāja pārstāvis, Rīgas valstspilsētas pašvaldības Centrālās administrācijas Kapitālsabiedrību pārvalde, Audita un revīzijas pārvalde, Cilvēkresursu pārvalde, Rīgas domes Mājokļu un vides departaments un Rīgas domes Īpašuma departaments, Rīgas domes Finanšu departaments, Rīgas domes Pilsētas attīstības departaments, Kapitālsabiedrību pārvaldības konsultatīvā padome.

Sabiedrībā ir noteikts skaidrs lomu, pilnvaru un atbildību sadalījums. Uzņēmuma dalībnieks – Rīgas valstpilsētas pašvaldība – īsteno kapitāla daļu pārvaldību, respektējot normatīvajos aktos noteikto kapitāla daļu turētāja pārstāvja, dalībnieku sapulces, padomes un valdes kompetenci un pilnvaras. Nevienai amatpersonai nav neierobežotas lēmumu pieņemšanas un uzdevumu došanas pilnvaras.

**Rīgas nami padome trīs padomes locekļu sastāvā:**

* padomes priekšsēdētājs Mārtiņš Ziemanis ar pilnvaru termiņu līdz 02.04.2028.
* padomes priekšsēdētāja vietniece Ilze Bukulde ar pilnvaru termiņu līdz 03.07.2027.
* padomes loceklis Andris Liepiņš ar pilnvaru termiņu līdz 03.07.2027.

**Rīgas nami valde trīs valdes locekļu sastāvā:**

* valdes priekšsēdētājs Ojārs Valkers ar pilnvaru termiņu līdz 16.02.2030.
* valdes loceklis Mārcis Budļevskis ar pilnvaru termiņu līdz 13.07.2028.
* pagaidu valdes loceklis Kaspars Kociņš ar pilnvaru termiņu līdz 16.02.2026.

**Audits un revidents**

Rīgas namu iekšēja audita funkcijas veic padomei pakļauts iekšējais audits. Rīgas nami finanšu pārskata revīziju nodrošina sertificēts zvērināts revidents.

**Rīgas nami pārvaldības institūciju lomas, pienākumi un atbildība ir noteiktas ārējos un iekšējos dokumentos**, galvenie no tiem ir:

* Rīgas nami statūti;
* Rīgas nami padomes reglaments;
* Rīgas nami valdes reglaments;
* Rīgas nami struktūra.

Visi minētie dokumenti ir publicēti Rīgas nami mājaslapā www.rigasnami.lv.

Tālāk Ziņojumā sniegts izvērsts skaidrojums par katra no 17 Kodeksā definētajiem korporatīvās pārvaldības principiem un to ievērošanu.

# **Rīgas nami stratēģija**

**1. PRINCIPS**

Sabiedrībai izstrādāta aktuāla stratēģija, kurā noteikti Sabiedrības mērķi un virzība uz ilgtermiņa vērtības pieaugumu.

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmumam ir aktuāla stratēģija, kuras projektu izstrādā valde | Sabiedrība 2024. gada 2. janvārī ir apstiprinājusi vidēja termiņa darbības stratēģiju 2024. – 2028. gadam. |
| Atbilst | Padome iesaistās stratēģijas izstrādes procesā un apstiprina  stratēģiju padomes sēdē | Padome veica aktīvu iesaisti Sabiedrības vidēja termiņa darbības stratēģijas 2024. – 2028. izstrādes procesā . |
| Atbilst | Padome uzrauga stratēģijas īstenošanu | Padome veic Sabiedrības vidēja termiņa darbības stratēģijas Rīcības plāna izpildes, kā arī noteikto Valdes mērķu sasniegšanas kontroli katru ceturksni, kā arī izskata valdes sniegto pārskatu par Sabiedrības 2024. gadā noteikto mērķu un uzdevumu izpildi. |
| Atbilst | Uzņēmuma valde īsteno stratēģiju un regulāri atskaitās padomei par tās  īstenošanas gaitu | 2024.gadā Rīgas nami valde ir sagatavojusi pārskatu par Padomes 2023. gadam noteikto Valdes mērķu un uzdevumu izpildi. |

# **Iekšējā kultūra un ētiska uzvedība**

**2. PRINCIPS**

Uzņēmumā izstrādāts iekšējās kultūras un ētiskas uzvedības kodeksu, kas uzņēmuma vadībai un darbiniekiem kalpo kā uzvedības standarts

|  |  |  |
| --- | --- | --- |
| Atbilstība | Kritērijs | Fakts |
| Atbilst | Padome definē uzņēmuma  pamatvērtības | Padome ir definējusi uzņēmuma pamatvērtības, atbilstoši precizējot Sabiedrības politikas un izstrādājot Sabiedrības vidēja termiņa darbības stratēģiju 2024.-2028. gadam |
| Atbilst | Valde sagatavo un padome apstiprina iekšējās kultūras un ētiskas uzvedības kodeksu | Lai veicinātu Sabiedrības valdes, padomes un darbinieku likumīgu un godprātīgu darbību Sabiedrības interesēs, nodrošinātu vienotu izpratni par profesionālās ētikas pamatprincipiem attiecībās un saskarsmē ar klientiem, sadarbības partneriem un citām iesaistītajām pusēm, kā arī lai definētu darbinieku saskarsmes pamatprincipus ar kolēģiem un novērstu darbinieku jebkādas personiskas ieinteresētības ietekmi, pildot darba pienākumus. |
| Atbilst | Valde nodrošina iekšējās kultūras un ētiskas uzvedības kodeksa ievērošanu uzņēmuma ikdienas darbībā un reaģē, ja tiek konstatēts ētiskas uzvedības kodeksa pārkāpums | Katrs Sabiedrības darbinieks, neatkarīgi no ieņemamā amata, valdes un padomes loceklis ir atbildīgs par to, lai viņa veiktās aktivitātes gan pildot darba pienākumus, gan ārpus darba laika atbilstu Rīgas nami Ētikas kodeksa normām un veicinātu pozitīvu priekšstatu par uzņēmumu.  Ētikas normu ievērošanas uzraudzību uzņēmumā nodrošina valde un Ētikas komisija, kura rīkojas saskaņā ar Ētikas komisijas nolikumu, ja tiek konstatēts Ētikas kodeksa pārkāpums. Sabiedrības Ētikas komisija 2024. gadā ir izskatījusi 1 iesniegumu. |

**Iekšējās kontroles sistēma, risku vadība un iekšējais audits**

**3. PRINCIPS**

Uzņēmumam ir iekšējās kontroles sistēma, kuras efektivitāti pārrauga padome

|  |  |  |
| --- | --- | --- |
| Atbilstība | Kritērijs | Fakts |
| Atbilst | Uzņēmumam ir dokumentēta iekšējās kontroles sistēma, par kuras izveidi atbild valde | 2024. gadā ir veikti vairāki iekšējā normatīvā regulējuma pilnveides pasākumi. Ir ieviesta risku pārvaldības sistēma, aktualizēts un pilnveidots iekšējais normatīvais regulējums un veikta pamatdarbības procesu aprakstu izstrāde kvalitātes vadības sistēmas ietvaros. |
| Atbilst | Iekšējais audits vismaz reizi gadā veic iekšējās kontroles sistēmas efektivitātes novērtējumu, ņemot vērā iepriekš definētus kritērijus, un atskaitās par novērtējuma rezultātiem padomei | 2024. gadā iekšējais audits strādāja normatīvā ietvara robežās, atbilstoši stratēģiskajam plānam piecu gadu periodam un darbības plānam kārtējam gadam.  2025.gada 6. marta padomes sēdē iekšējais audits sniedza iekšējās kontroles sistēmas darbības novērtējumu par 2024. gadu. |
| Atbilst | Padome vismaz reizi gadā izvērtē sniegto novērtējumu par iekšējās  kontroles sistēmas efektivitāti | Padome 2025. gada 6. marta sēdē ir izskatījusi iekšējā audita novērtējumu par iekšējās kontroles sistēmas darbības efektivitāti 2024.gadā. |

**4. PRINCIPS**

Uzņēmums identificē, novērtē un uzrauga ar tā darbību saistītos riskus

|  |  |  |
| --- | --- | --- |
| Atbilstība | Kritērijs | Fakti |
| Atbilst | Valde izstrādā un padome apstiprina uzņēmuma risku vadības politiku | 2023.gadā ir izstrādāta un apstiprināta Risku pārvaldības, iekšējās kontroles un atbilstības politika. |
| Atbilst | Pamatojoties uz identificēto risku novērtējumu, valde īsteno risku vadības pasākumus | Risku vadības process Sabiedrība tiek organizēts atbilstoši Risku pārvaldības, iekšējās kontroles un atbilstības politikai un Risku pārvaldības kārtībā noteiktajam. |
| Atbilst | Vismaz reizi gadā padome izskata valdes ziņojumus par risku vadības pasākumiem un risku vadības politikas īstenošanu | Padome 2025. gada 6. marta sēdē ir izskatījusi Valdes ziņojumu par risku vadības rezultātiem 2024.gadā. |

**5. PRINCIPS**

Uzņēmumā ir izveidota iekšējā audita struktūrvienība, kas neatkarīgi un objektīvi izvērtē uzņēmuma darbību

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmumā ir iekšējais auditors, kurš ir funkcionāli neatkarīgs no valdes un atskaitās padomei | Uzņēmumā ir iekšējā audita struktūrvienība, kura ir funkcionāli neatkarīga no valdes un atskaitās padomei. |
| Atbilst | Iekšējo auditoru amatā apstiprina padome | Iekšējais audits strukturāli ir pakļauts padomei. |
| Atbilst | Iekšējais auditors izstrādā uz riskiem balstītu iekšējā audita plānu, ko apstiprina padome | 2023.gadā ir izstrādāts un padome ir apstiprinājusi iekšējā audita stratēģisko plānu piecu gadu periodam, kas sagatavots, pamatojoties uz auditējamo sistēmu risku izvērtējumu. |
| Atbilst | Iekšējais auditors informē valdi un padomi par iekšējā audita plāna izpildi, audita rezultātiem un ieteicamajām darbībām trūkumu novēršanai, ja tādi ir konstatēti | Iekšējais audits informē valdi un padomi par iekšējā audita plāna izpildi, audita rezultātiem un ieteicamajām darbībām trūkumu novēršanai, ja tādi ir konstatēti, atbilstoši Iekšējā audita nolikumam. |

# **Ārējais revidents**

**6. PRINCIPS**

Uzņēmumam ir neatkarīgs ārējais revidents

|  |  |  |
| --- | --- | --- |
| Atbilstība | Kritērijs | Fakti |
| Atbilst | Padome un Revīzijas komiteja, ja tāda ir izveidota, nosaka ārējā revidenta atlases  kritērijus | Padome nosaka zvērināta revidenta atlases kritērijus, saskaņo iepirkumā izvirzāmās prasības, darba uzdevumu un līguma projektu ar ārējo revidentu.  Vienlaicīgi ar gada pārskatu tiek sagatavots zvērināta revidenta ziņojums par revīzijas gaitā atklātām būtiskām nepilnībām saimnieciskajā darbībā vai iekšējā kontroles sistēmā, iespējamajiem riskiem u.c. novērojumiem, kā arī sniegta informācija par veiktajām vai plānotajām darbībām zvērināta revidenta ziņojumā vadībai minēto ieteikumu ieviešanai.  Gada pārskatu apstiprina dalībnieku sapulce. |
| Atbilst | Uzņēmumam ir neatkarīgs ārējais revidents ar atbilstošu kvalifikāciju | Atbilstoši Gada pārskatu un konsolidēto gada pārskatu likuma prasībām ik gadu tiek sagatavots Sabiedrības gada pārskats, ko revidē un par veiktās revīzijas (pārbaudes) rezultātiem revidenta ziņojumu sniedz zvērināts revidents vai zvērinātu revidentu komercsabiedrība atbilstoši Revīzijas pakalpojumu likumam. Revidenta atlase notiek iepirkuma procedūras ietvaros. |
| Atbilst | Viena ārējā revidenta pilnvaru laiks nepārsniedz piecus gadus | Rīgas nami valde nodrošina, ka viena ārējā revidenta pilnvaru laiks nepārsniedz piecus gadus. Sabiedrības ārējā revidenta izvēle un atlīdzības noteikšanas process ir atklāts. |

**Padomes locekļu ievēlēšana**

**7. PRINCIPS**

Uzņēmums nodrošina caurskatāmu padomes locekļu ievēlēšanas un atsaukšanas kārtību

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmumā ir apstiprināta padomes locekļu atlases un atsaukšanas kārtība | Padomes locekļu atlases un atsaukšanas process tiek īstenots normatīvajos aktos noteiktajā kārtībā[[2]](#footnote-3) un atbilstoši korporatīvās pārvaldības labās prakses principiem. Padomes locekļu atlasi atbilstoši normatīvajiem aktiem[[3]](#footnote-4) veic vienīgā Rīgas nami dalībnieka – Rīgas valstspilsētas pašvaldības izveidota nominācijas komisija (turpmāk – Nominācijas komisija). |
| Atbilst | Par padomes locekļiem, kuri tiek virzīti ievēlēšanai vai atkārtotai ievēlēšanai, uzņēmums sniedz savlaicīgu un pietiekamu informāciju uzņēmuma akcionāriem | Konkursu uz padomes locekļu amatu rīko Nominācijas komisija. Sagatavojot lēmuma projektu par komisijas izvirzīto padomes locekļa amata pretendentu, dalībniekam tiek sniegta izvērsta informācija par izvirzītajiem padomes locekļu kandidātiem, tajā skaitā kandidāta profesionālās pieredzes apraksts, piekrišana ieņemt padomes locekļa amatu, Nominācijas komisijas izvērtējums par izvirzītajiem padomes locekļiem. |
| Atbilst | Padomes locekļu skaits ir atbilstošs uzņēmuma darbības specifikai | Padomes locekļu minimālo un maksimālo skaitu nosaka normatīvie akti[[4]](#footnote-5). Ievērojot Rīgas nami darbības specifiku, trīs padomes locekļi ir atbilstošs skaits. |
| Atbilst | Padomes locekli ievēlē uz termiņu ne ilgāku par pieciem gadiem | Atbilstoši normatīvajiem aktiem[[5]](#footnote-6) padomes locekļus ievēlē uz pieciem gadiem. Pilnvaru termiņš esošajiem Sabiedrības padomes locekļiem norādīts Ziņojuma sākumā. |

**8. PRINCIPS**

Padomes locekļiem kopā ir atbilstoša pieredze un kompetence

|  |  |  |
| --- | --- | --- |
| Atbilstība | Kritērijs | Fakti |
| Atbilst | Padomei kopumā piemīt prasmju, pieredzes un zināšanu kopums, to vidū par attiecīgo nozari, lai pilnvērtīgi spētu pildīt savus pienākumus | Padomes locekļu nominācijas process ir atklāts, godīgs un profesionāli organizēts. Kapitāla daļu turētāja pārstāvis nodrošina, ka padomei piemīt prasmju, pieredzes un zināšanu kopums, lai pilnvērtīgi spētu pildīt savus pienākumus. Informācija par Sabiedrības padomes locekļu izglītību un pieredzi pieejama uzņēmuma tīmekļa vietnē. Padomes darba efektivitātes novērtējums tiek veikts atbilstoši Rīgas domes iekšējiem noteikumiem[[6]](#footnote-7). |
| Atbilst | Veidojot padomes sastāvu, tiek ievēroti dažādības principi | Padomes locekļu atlases process ir reglamentēts normatīvajos aktos[[7]](#footnote-8), un kandidāti tiek vērtēti pēc profesionālajiem kritērijiem, kurus Nominācijas komisija iekļauj atlases prasībās. |
| Atbilst | Padomē pārstāvēti abi dzimumi | Sabiedrības padomes sastāvā strādā divi vīrieši un viena sieviete. |
| Daļēji | Valde izstrādā ievada apmācības programmu un nodrošina jaunajiem padomes locekļiem ievada apmācību | Nominācijas komisija izstrādā padomes locekļu atlases prasības, iekļaujot noteiktus profesionālās pieredzes un prasmju kritērijus, t.sk. pieredzi vadošā amatā vai padomes locekļa amatā lielā kapitālsabiedrībā un/vai starptautiskā uzņēmumā. Ievada apmācības nodrošina Valde un Padome. |

**9. PRINCIPS**

Uzņēmuma padomē ir neatkarīgi padomes locekļi

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmums izvērtē un akcionāri nosaka neatkarīgo padomes locekļu īpatsvaru | Neatkarīgo padomes locekļu īpatsvars ir noteikts normatīvajos aktos profesionāla un objektīva Sabiedrības padomes darba nodrošināšanai, kas veicina Sabiedrības vērtības ilgtermiņa pieaugumu un darbības efektivitāti. Kapitāla daļu turētājs nodrošina, ka vismaz puse no padomes locekļiem ir neatkarīgi. |
| Atbilst | Vismaz puse no padomes locekļiem ir neatkarīgi | Nominācijas komisija, pieņemot lēmumu par atbilstošākajām padomes locekļu kandidatūrām, ievēro neatkarīgo padomes locekļu proporciju atbilstoši normatīvajiem aktiem. |
| Atbilst | Neatkarīgie padomes locekļu kandidāti iesniedz apliecinājumu par savu atbilstību neatkarības kritērijiem | Nominācijas procesa ietvaros Padomes locekļu kandidāti ir iesnieguši apliecinājumus atbilstībai neatkarīga padomes locekļa kritērijiem. |
| Atbilst | Pirms padomes vēlēšanām uzņēmums veic padomes locekļu neatkarības novērtējumu atbilstoši pieejamajai informācijai | Padomes locekļu atbilstību neatkarīga padomes locekļa kritērijiem novērtē Nominācijas komisija. |

# **Padomes un valdes atalgojuma noteikšanas principi**

**10. PRINCIPS**

Uzņēmumā ir ieviesta atalgojuma politika

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmumā ir ieviesta atalgojuma politika, ko ir izstrādājusi valde, izskatījusi padome un apstiprinājusi akcionāru sapulce | 2023.gadā ir izstrādāta un apstiprināta Personāla politika. Atsevišķa atalgojuma politika valdes un padomes locekļiem nav apstiprināta, to regulē normatīvie akti[[8]](#footnote-9). |
| Atbilst | Padome reizi gadā nosaka valdei sasniedzamos finanšu un nefinanšu mērķus, to ietekmi uz atalgojuma mainīgo daļu un kontrolē to izpildi | Sabiedrības padome apstiprina valdes darba novērtēšanas kritērijus (KPI) gada darbības rezultātu novērtēšanai kalendārajam gadam. Kapitālsabiedrības valdes darba novērtējumam var piemērot Rīgas pilsētas izpilddirektora iekšējos noteikumus[[9]](#footnote-10). |
| Atbilst | Padomes locekļiem nenosaka atalgojuma mainīgo daļu, kā arī neizmaksā jebkādu kompensāciju atsaukšanas no amata vai amata atstāšanas gadījumā | Padomes loceklim maksā atlīdzību, kuras apmēru nosaka ar dalībnieku sapulces lēmumu[[10]](#footnote-11), ievērojot normatīvajos aktos paredzēto tās maksimālo apmēru. Padomes locekļiem prēmijas (atlīdzības mainīgā daļa) netiek piešķirtas. |
| Atbilst | Valde reizi gadā sagatavo ziņojumu par atalgojumu, kas piešķirts katram esošajam un bijušajam valdes un padomes loceklim | Informācija par valdei un padomei piešķirto atlīdzību pieejama gada pārskatā un Sabiedrības tīmekļa vietnē par katram valdes un padomes loceklim piešķirto atlīdzību. |

# **Padomes darba organizēšana un lēmumu pieņemšana**

**11. PRINCIPS**

Uzņēmumā ir noteikta un saprotama padomes darba organizācija

|  |  |  |
| --- | --- | --- |
| Atbilstība | Kritērijs | Fakti |
| Atbilst | Padome savu darbu organizē saskaņā ar padomes nolikumu un darba kalendāru | Padomes sēdes sagatavo, sasauc un norisi organizē atbilstoši padomes reglamentam un darba kalendāram. Padome notur sēdes pēc vajadzības, bet ne retāk kā reizi ceturksnī. 2024.gadā ir notikušas 18 Sabiedrības padomes sēdes. |
| Atbilst | Padome notur vismaz vienu atsevišķu padomes sēdi gadā uzņēmuma stratēģijas un tās izpildes apspriešanai | Padome veica aktīvu iesaisti Sabiedrības vidēja termiņa darbības stratēģijas 2024. – 2028.gadam izstrādes procesā.  Sabiedrības vidēja termiņa darbības stratēģija 2024. – 2028.gadam tika apstiprināta padomes 02.01.2024. sēdē. |
| Atbilst | Uzņēmuma budžetā paredz padomes darbības nodrošināšanai nepieciešamo finansējumu | Sabiedrības budžetā ir paredzēta pozīcija padomes atlīdzībai un darba nodrošināšanai. |
| Atbilst | Padome reizi gadā veic padomes darba pašnovērtējumu un tā rezultātus izskata padomes sēdē | Padome veic darba pašnovērtējumu par iepriekšējo pārskata gadu un izskata to padomes sēdē. Padomes pašnovērtējuma ziņojums tiks iesniegts izskatīšanai Sabiedrības kārtējā dalībnieku sapulcē. |
| Atbilst | Padome ir izvērtējusi komiteju izveides nepieciešamību | Komitejas tiks izveidotas rodoties šādai nepieciešamībai. |

**12. PRINCIPS**

Padome pieņem informētus un izsvērtus lēmumus

|  |  |  |
| --- | --- | --- |
| Atbilstība | Kritērijs | Fakti |
| Atbilst | Padomei laikus un pietiekamā apmērā ir pieejama valdes sagatavota informācija lēmumu pieņemšanai | Kārtībā, kādā sagatavojama informācija izskatīšanai padomes sēdē, ir noteikta Padomes reglamentā. |
| Atbilst | Padome nosaka informācijas aprites kārtību, arī padomes tiesības pieprasīt informāciju no valdes, kas nepieciešama padomei lēmumu pieņemšanai | Padomes reglamentā ir uzskaitīta tā informācija, ko padome var pieprasīt no valdes, lai pieņemtu lēmumu. |
| Atbilst | Padomes loceklis analizē informāciju un sagatavo priekšlikumus lēmumu  pieņemšanai padomē | Padomes locekļu priekšlikumi un viedokļi diskusijas veidā tiek izskatīti padomes sēdē. Padomes sēdē pieņemtie lēmumi un jautājumu apspriešanas norise tiek fiksēta padomes sēdes protokolos. |
| Atbilst | Padome, pieņemot lēmumus, izvērtē riskus, īstermiņa un ilgtermiņa ietekmi uz uzņēmuma vērtību, ilgtspēju un  atbildīgu attīstību | Padomes sēdēs lēmumu pieņemšana notiek, izvērtējot riskus un īstermiņa un ilgtermiņa ietekmi uz uzņēmumu. |

# **Interešu konflikta novēršana**

**13. PRINCIPS**

Valdes un padomes locekļi skaidri apzinās interešu konflikta izpausmes un ir informēti par nepieciešamo rīcību interešu konflikta gadījumā

|  |  |  |
| --- | --- | --- |
| Atbilstība | Kritērijs | Fakti |
| Atbilst | Padome definē pazīmes, kas norāda uz interešu konfliktu, un nosaka interešu konflikta novēršanas un pārvaldības kārtību | Lai nodrošinātu interešu konfliktu novēršanu, Sabiedrībā piemēro normatīvajos aktos[[11]](#footnote-12) ietvertās normas, kā arī Korupcijas novēršanas un apkarošanas biroja vadlīnijas. Sabiedrībā ir identificētas Sabiedrības darbības jomas un procesi, kas var izraisīt korupcijas risku un novērtēta tā iestāšanās varbūtība, kā arī identificēti korupcijas riskam pakļautie amati uzņēmumā. Sabiedrībā 2023.gadā ir aktualizēta Korupcijas risku un interešu konfliktu novēršanas politika, Trauksmes celšanas politika un Trauksmes celšanas kārtība. |
| Atbilst | Padomes vai valdes locekļi nepiedalās lēmumu pieņemšanā jautājumos, kuros uzņēmuma intereses nonāk pretrunā ar padomes, valdes locekļu vai ar tiem saistīto personu interesēm | Stājoties amatpersonas statusā, padomes loceklis un valdes loceklis iesniedz atbilstošu apliecinājumu par interešu konfliktu neesamību. Padomes vai valdes locekļi nepiedalās lēmumu pieņemšanā jautājumos, kuros Sabiedrības intereses nonāk pretrunā ar padomes, valdes locekļu vai ar tiem saistīto personu interesēm. Valdes un padomes loceklim ir pienākums nekavējoties paziņot attiecīgi padomei vai kapitāla daļu turētāja pārstāvim, ja viņam lēmuma pieņemšanā ir interešu konflikta risks, un atteikties no lēmuma pieņemšanas vai dalības lēmuma pieņemšanā. |
| Atbilst | Personas, uz kurām attiecas interešu konflikta novēršanas pienākums, regulāri piedalās apmācībās par rīcību interešu konflikta situācijās | Apmācības notiek arī atbilstoši Sabiedrības Pretkorupcijas pasākumu plānam. Obligāts pienākums par šādas apmācības organizēšanu vismaz reizi trijos gados ir noteikts arī normatīvajos aktos[[12]](#footnote-13). |

**Dalībnieku sapulce**

**14. PRINCIPS**

Uzņēmums savlaicīgi nodrošina dalībniekus ar informāciju par dalībnieku sapulces norisi, sniedzot visu nepieciešamo informāciju lēmumu pieņemšanai

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmums laikus informē akcionārus par akcionāru sapulces darba kārtību, norisi un balsošanas kārtību, kā arī par jebkādām ar to saistītām izmaiņām | Sabiedrības vienīgais dalībnieks ir Rīgas valstpilsētas pašvaldība, kurai pieder 100 % kapitāla daļu. Dalībnieku sapulces funkcijas pilda kapitāla daļu turētāja pārstāvis – Rīgas pilsētas izpilddirektors vai viņa nominēta persona. Dalībnieku sapulces norises laiks un darba kārtība tiek saskaņoti ar kapitāla daļu turētāja pārstāvi. |
| Atbilst | Vienlaikus ar sapulces izsludināšanu uzņēmums nodrošina iespēju akcionāriem iepazīties ar lēmumu projektiem, par kuriem sākotnēji plānots balsot sapulcē. Uzņēmums nekavējoties informē akcionārus par papildus iesniegtajiem lēmumu  projektiem | Sabiedrības valde nodrošina, ka dalībnieks saņem savlaicīgu informāciju par dalībnieku sapulci, iesniedzot iesaistītajām Rīgas domes institūcijām visu nepieciešamo informāciju lēmuma pieņemšanai. Dalībnieku sapulci sasauc un tajā izskatāmos jautājumus nosaka atbilstoši Publiskas personas kapitāla daļu un kapitālsabiedrību pārvaldības likuma un citu Sabiedrības darbību regulējošo normatīvo aktu prasībām, Rīgas domes 21.08.2020. iekšējiem noteikumiem Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība” prasībām, kā arī Sabiedrības statūtiem. |
| Atbilst | Uzņēmums nodrošina akcionāriem iespēju pirms akcionāru sapulces iesniegt jautājumus par darba kārtībā iekļautajiem jautājumiem un lēmumu projektiem | Dalībniekam ir iespēja pirms dalībnieku sapulces iesniegt jautājumus par darba kārtībā iekļautajiem jautājumiem un lēmumu projektiem. |
| Atbilst | Lēmumu projekti un tiem pievienotie dokumenti sniedz detalizētu, skaidru un pilnīgu informāciju par izskatāmo jautājumu | Dalībniekam iesniegtie lēmumu projekti un tiem pievienotie dokumenti sniedz detalizētu, skaidru un pilnīgu informāciju par izskatāmo jautājumu. |

**15. PRINCIPS**

Uzņēmums veicina efektīvu akcionāru iesaisti lēmumu pieņemšanā un iespējami lielāku akcionāru dalību akcionāru sapulcēs

|  |  |  |
| --- | --- | --- |
| Atbilstība | Kritēriji | Fakti |
| Atbilst | Akcionāru sapulce tiek sasaukta un noturēta akcionāriem ērti pieejamā  vietā un laikā | Dalībnieku sapulces norises laiks tiek saskaņots ar dalībnieku. 2024.gadā notikušas piecas dalībnieku sapulces. Informācija par darba kārtības jautājumiem pieejama Sabiedrības tīmekļa vietnē[[13]](#footnote-14). |
| Atbilst | Uzņēmums nodrošina akcionāru iespējas piedalīties akcionāru  sapulcē attālināti | Dalībnieku sapulcēs tiek nodrošināta iespēja piedalīties attālināti jeb tiešsaistes režīmā. Par sapulces norises formu ir atzīme arī sapulces protokolā. |
| Atbilst | Uzņēmums nosaka atbilstošu akcionāru sapulces ilgumu un dod iespēju akcionāriem sapulces laikā paust savu viedokli un iegūt nepieciešamo informāciju lēmumu pieņemšanai | Dalībnieku sapulces ilgums tiek plānots, ņemot vērā izskatāmo jautājumu saturu un daudzumu. Kapitāla daļu turētāja pārstāvis vada sapulci un pauž viedokli par izskatāmajiem jautājumiem. |
| Atbilst | Uzņēmums izsludina jaunu akcionāru sapulci, ja sapulces darba kārtībā iekļautos jautājumus nav iespējams izskatīt paredzētajā laikā | 2024.gadā nav bijuši gadījumi, kuros dalībnieku sapulcē laika trūkuma dēļ nav izskatīti visi darba kārtībā iekļautie jautājumi. |
| Atbilst | Uzņēmums aicina valdes un padomes locekļus, padomes locekļu kandidātus, revidentu un iekšējo auditoru, kā arī citas personas dalībai akcionāru sapulcē atbilstoši sapulcē izskatāmajiem jautājumiem | Dalībnieku sapulcēs piedalās padomes un valdes locekļi, kā arī citi darbinieki, kuru kompetencē ietilpst darba kārtībā iekļautie jautājumi un Rīgas domes atbildīgo institūciju pārstāvji. Revidenta dalības nepieciešamību nosaka normatīvie akti[[14]](#footnote-15). |
| Atbilst | Akcionāru sapulce pieņem lēmumus atbilstoši iepriekš izsludinātajiem lēmumu projektiem | Dalībnieku sapulcē tiek pieņemti lēmumi tikai par darba kārtībā iekļautajiem jautājumiem un atbilstoši iepriekš izsludinātajiem lēmumu projektiem. |

**16. PRINCIPS**

Uzņēmums izstrādā un ar akcionāriem apspriež dividenžu politiku

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmums ir izstrādājis un publiskojis aktuālu  dividenžu politiku | Dividenžu politika ir integrēta kā sadaļa Sabiedrības Korporatīvās pārvaldības politikā. Dividendēs izmaksājamās peļņas daļas noteikšanai Sabiedrība piemēro Rīgas domes noteikto kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķiroša ietekme[[15]](#footnote-16). |
| Atbilst | Dividenžu politika ir apspriesta ar akcionāriem akcionāru sapulces laikā | Sabiedrība piemēro Rīgas domes noteikto kārtību, kādā nosakāma dividendēs izmaksājamā peļņas daļa kapitālsabiedrībā, kurā atvasinātai publiskai personai ir izšķiroša ietekme[[16]](#footnote-17). |

# **Uzņēmuma darbības caurskatāmība**

**17. PRINCIPS**

Uzņēmums regulāri un laikus informē akcionārus un citas ieinteresētās personas par uzņēmuma saimniecisko darbību, finanšu rezultātiem, pārvaldību un citiem aktuāliem jautājumiem

|  |  |  |
| --- | --- | --- |
| Atbilstība | Kritērijs | Fakti |
| Atbilst | Uzņēmums laikus atklāj pilnīgu, precīzu, objektīvu, aktuālu un patiesu informāciju | Sabiedrības mājaslapā www.rigasnami.lv ir pieejama informācija par uzņēmuma struktūru, pārvaldības institūciju locekļiem, darbības rezultātiem, finanšu stāvokli, ievērojot normatīvajos aktos[[17]](#footnote-18) noteiktās prasības par publiskojamās informācijas apmēru. |
| Atbilst | Uzņēmums informāciju visiem akcionāriem atklāj vienlaikus un vienādā apjomā | Uzņēmumam ir tikai viens dalībnieks. |
| Atbilst | Uzņēmums mājaslapā atklāj informāciju par uzņēmuma pārvaldību, stratēģiju vai darbības virzieniem un publicē finanšu pārskatus, kā arī citu informāciju | Atbilstoši uzņēmuma Korporatīvās pārvaldības politikā noteiktajam un ievērojot normatīvo regulējumu, uzņēmuma valde nodrošina pārbaudītas, precīzas, objektīvas, aktuālas un nepārprotamas būtiskākās finanšu un nefinanšu informācijas savlaicīgu publiskošanu.  Informācija par Sabiedrību, tās darbību, stratēģiju, mērķiem, Sabiedrības pārvaldes institūcijām, finanšu pārskatiem un citiem būtiskiem jautājumiem, tajā skaitā būtiskās Sabiedrības politikas, ir pieejamas Rīgas nami mājaslapā. |
| Atbilst | Uzņēmums nodrošina informāciju gan latviešu valodā, gan vēl vismaz vienā tādā valodā, kas ir saprotama lielākajai daļai uzņēmuma ārvalstu akcionāru un citām ieinteresētām personām | Sabiedrība, ievērojot korporatīvās pārvaldības principus, nodrošina tiesību aktos noteiktās informācijas sniegšanu dalībniekam – Rīgas valstspilsētas pašvaldības institūcijām un rūpējas par efektīvas komunikācijas nodrošināšanu ar darbiniekiem, klientiem, pakalpojuma lietotājiem un sabiedrību, lai veicinātu savstarpējo uzticību un sadarbību.  Galvenā saziņas valoda Sabiedrībā ir latviešu valoda, taču atsevišķos gadījumos komunikācija var notikt arī citās valodās. Sabiedrības informatīvie materiāli tiek izstrādāti saskaņā ar Valsts valodas likumu. Lai nodrošinātu kontrolētu un koordinētu informācijas apriti un komunikāciju, Sabiedrībā ir definētas personas, kuras Sabiedrības vārdā kontaktējas ar masu medijiem. |

1. Rīgas domes 21.08.2020. iekšējie noteikumi Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība”. [↑](#footnote-ref-2)
2. Publiskas personas kapitāla daļu un kapitālsabiedrību pārvaldības likums. [↑](#footnote-ref-3)
3. Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”. [↑](#footnote-ref-4)
4. Ministru kabineta 04.02.2020. noteikumi Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru” un Publiskas personas kapitāla daļu un kapitālsabiedrību pārvaldības likuma 78.panta piektā daļa: padomes locekļu skaits ir ne mazāks kā trīs, bet ne lielāks kā septiņi.

   Ministru kabinets nosaka padomes locekļu skaitu atbilstoši sabiedrības lielumu raksturojošiem rādītājiem. [↑](#footnote-ref-5)
5. Publiskas personas kapitāla daļu un kapitālsabiedrību pārvaldības likuma 109.panta pirmā daļa [↑](#footnote-ref-6)
6. Rīgas domes 21.08.2020. iekšējie noteikumi Nr.4 “Rīgas pilsētas pašvaldībai piederošo kapitāla daļu un kapitālsabiedrību pārvaldības kārtība”. [↑](#footnote-ref-7)
7. Ministru kabineta 07.01.2020. noteikumi Nr.20 “Valdes un padomes locekļu nominēšanas kārtība kapitālsabiedrībās, kurās kapitāla daļas pieder valstij vai atvasinātai publiskai personai”. [↑](#footnote-ref-8)
8. Ministru kabineta 04.02.2020. noteikumi Nr.63 “Noteikumi par publiskas personas kapitālsabiedrību un publiski privāto kapitālsabiedrību valdes un padomes locekļu skaitu, kā arī valdes un padomes locekļu mēneša atlīdzības maksimālo apmēru”. [↑](#footnote-ref-9)
9. Rīgas pilsētas izpilddirektora 19.10.2021. iekšējie noteikumi Nr.39 “Kārtība, kādā kapitāla daļu turētāja pārstāvis nosaka prēmiju valdes loceklim par darbības rezultātiem iepriekšējā pārskata gadā”. [↑](#footnote-ref-10)
10. Dalībnieku sapulces 14.06.2022. lēmums Nr. RN-2022-6/1.3-2, protokols Nr.6. [↑](#footnote-ref-11)
11. Likums ”Par interešu konflikta novēršanu valsts amatpersonu darbībā“. [↑](#footnote-ref-12)
12. Ministru kabineta 17.10.2017. noteikumi Nr.630 “Noteikumi par iekšējās kontroles sistēmas pamatprasībām korupcijas un interešu konflikta riska novēršanai publiskas personas institūcijā”. [↑](#footnote-ref-13)
13. https://www.rigasnami.lv/uploads/files/R%C4%ABgas%20nami/Arkartas\_dalibnieku\_sapulcu\_protokolu\_lemumi\_2024.pdf [↑](#footnote-ref-14)
14. Publiskas personas kapitāla daļu un kapitālsabiedrību pārvaldības likuma 103.pants. [↑](#footnote-ref-15)
15. Rīgas domes 16.06.2021. lēmums Nr.691 “Par dividendēm kapitālsabiedrībās, kurās Rīgas pilsētas pašvaldībai ir izšķirošā ietekme”. [↑](#footnote-ref-16)
16. Rīgas domes 16.06.2021. lēmums Nr.691 “Par dividendēm kapitālsabiedrībās, kurās Rīgas pilsētas pašvaldībai ir izšķirošā ietekme”. [↑](#footnote-ref-17)
17. Publiskas personas kapitāla daļu un kapitālsabiedrību pārvaldības likuma 58.pants. [↑](#footnote-ref-18)